Праграма экзамену
па дысцыпліне “Сучасная беларуская літаратурная мова”
(Сінтаксіс. Словазлучэнне. Просты сказ), ІІІ курс

Сінтаксіс як раздзел граматыкі, яго змест і задачы. Сувязь сінтаксісу з іншымі раздзеламі мовазнаўства. Словазлучэнне і сказ – асноўныя аб’екты сінтаксісу. Сінтаксічныя адзінкі: сінтаксема, словазлучэнне, просты сказ, складаны сказ, складанае сінтаксічнае цэлае, тэкст. Паняцце сінтаксічнай сувязі, сінтаксічных адносін, сінтаксічнага значэння. Сродкі выражэння сінтаксічнай сувязі. 
Асноўныя аспекты апісання сінтаксісу – структурны, камунікацыйны, функцыянальны, семантычны. 
Словазлучэнне. Словазлучэнне як сінтаксічная адзінка. Адрозненне словазлучэння ад слова і сказа. Свабодныя і несвабодныя словазлучэнні. Разнавіднасці сінтаксічна непадзельных словазлучэнняў. Класіфікацыя словазлучэнняў паводле галоўнага  слова (іменныя, дзеяслоўныя, прыслоўныя); паводле сэнсавых адносін кампанентаў (аб’ектныя, атрыбутыўныя (азначальныя), акалічнасныя; паводле структуры (простыя і складаныя). Структурная схема словазлучэння. Пытанне аб тыпах словазлучэнняў у лінгвістычнай літаратуры.
Віды падпарадкавальнай сувязі слоў: дапасаванне (поўнае і няпоўнае), кіраванне (прыдзеяслоўнае (слабае і моцнае), прыйменнае, прыадвербіяльнае; прыназоўнікавае і беспрыназоўнікавае), прымыканне (уласнае, іменнае). Сродкі выражэння сувязі. Асаблівасці беларускага кіравання. 
Сінтаксічны аналіз словазлучэння.
Просты сказ. 
Сказ як сінтаксічная адзінка. Класіфікацыя простага сказа. Асноўныя прыметы сказа: граматычная аформленасць, прэдыкатыўнасць, мадальнасць, сэнсавая завершанасць, інтанацыйная закончанасць. Адрозненне сказа ад словазлучэння і слова.
Віды сінтаксічнай сувязі кампанентаў сказа: прэдыкатыўная сувязь (каардынацыя, суразмяшчэнне, прыцягненне), паўпрэдыкатыўная сувязь, далучальная сувязь, злучальная сувязь, падпарадкавальная сувязь. Структурная схема сказа.
Класіфікацыя простага сказа. Тыпы сказаў паводле адносін да рэчаіснасці (сцвярджальныя і адмоўныя). Тыпы сказаў паводле мэты выказвання: апавядальныя (уласна апавядальныя, апісальна-апавядальныя), пытальныя (уласна пытальныя, пытальна-рытарычныя, пытальна-пабуджальныя) і пабуджальныя (уласна пабуджальныя, пажадальныя), іх граматычнае афармленне, асаблівасці інтанацыі. Тыпы сказаў паводле эмацыйнай афарбоўкі (клічныя і няклічныя). 
Тыпы сказаў паводле колькасці саставаў (двухсастаўныя і аднасастаўныя); паводле наяўнасці даданых членаў сказа (развітыя і неразвітыя); паводле наяўнасці/адсутнасці структурна неабходных членаў сказа (поўныя і няпоўныя); паводле наяўнасці/адсутнасці элементаў ускладнення (ускладненыя і няўскладненыя сказы); паводле структурнай арганізацыі (члянімыя і нечлянімыя). 
Структура двухсастаўнага сказа. Граматычная аснова (прэдыкатыўнае ядро) простага сказа. Галоўныя і даданыя члены сказа. Марфалагізаваныя і немарфалагізаваныя члены сказа. Дэтэрмінанты.
Галоўныя члены сказа. Дзейнік, яго значэнні. Тыпы дзейніка (намінатыўны, інфінітыўны; просты, складаны, састаўны). Спосабы выражэння дзейніка. Сінтаксічна непадзельныя словазлучэнні ў ролі дзейніка.
Выказнік, яго значэнні.Тыпы выказніка (просты, састаўны, складаны). Просты дзеяслоўны выказнік, яго выражэнне. Састаўныя іменны і дзеяслоўны выказнікі. Выражэнне выказальнага слова. Звязкі, іх тыпы ў іменным і дзеяслоўным выказніках. Складаны выказнік.
Размежаванне дзейніка і выказніка, выражаных назоўнікамі назоўнага склону, інфінітывам. 
Каардынацыя дзейніка і выказніка ў простым сказе.
[bookmark: _GoBack]Даданыя члены сказа. Дапаўненне. Прыдзеяслоўнае (прамое і ўскоснае), прыйменнае, прыадвербіяльнае дапаўненні, іх выражэнне.
Азначэнне. Дапасаванае азначэнне, яго выражэнне. Недапасаванае азначэнне, яго выражэнне рознымі часцінамі мовы. Сінтаксічна непадзельныя словазлучэнні ў ролі дапасаваных і недапасаваных азначэнняў.
Прыдатак як разнавіднасць дапасаванага  азначэння. Значэнні прыдаткаў. Адзіночны і развіты (разгорнуты) прыдатак. Размежаванне прыдатка і адзіночнага паяснёнага назоўніка. 
Акалічнасці. Віды акалічнасцей (месца, часу, прычыны і інш.), спосабы іх выражэння. Сінтаксічна непадзельныя словазлучэнні ў ролі акалічнасцей. 
Размежаванне даданых членаў сказа, выражаных назоўнікамі ўскосных склонаў і інфінітывам. Сінкрэтызм у сістэме даданых членаў сказа. 
Дэтэрмінаваныя члены сказа (акалічнасці, дапаўненні). 
Разбор па членах сказа.   
Парадак слоў у сказе.  Месца галоўных і даданых членаў у сказе. Інверсія і яе стылістычная роля. 

